《沈千秋虞部招饮净兰寺得平风二韵 其二》
明代·韩上桂

芦荻萧萧弄晚风，江南胜事俨相同。桥当断岸残霞外，人在寒相一镜中。

安国赋成聊避罚，沈郎诗瘦转能工。分题尽属名时彦，千载兰亭肯独雄。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。